 Ọmọge Campus kú ni ọdún kan tí Moji Ọlaiya dará ilẹ Moji Olaiya: Lẹyìn ọdun kan Òní ló pé ọdún kan gbáko tí gbajúgbajà òṣèré obìnrin, Moji Olaiya re ìwàlẹ àsà. Síbẹ gbogbo ọmọ Nàìjíríà àti àwọn olólùfẹ Moji Olaiya ṣi ń ṣèrántí akọni to ti lọ náà Tẹ ò bá gbàgbé, Moji Olaiya kú ni ọjọrú, ọjọkẹtàdínlógún oṣù karùnún ọdún 2017, lẹyìn tí ó bí ọmọ kejì sí orílẹ-èdè Canada. Moji Olaiya pe ọdun kan tó jade laye Ó jẹ ọmọ gbajúgbajà olórin juju High life kan, Victor Ọlaiya. Moji ṣe ìgbéyàwó pẹlu Báyọ Okesola lọdun 2007, o kopa nínú àwọn ere bii Sade Blade , Nkan adun, Omo iya meta leyii, No Pains No Gain, Nkan Adun àti Agunbaniro . Àwọn iròyin tì ẹ leè ní ìfẹ síí: Moji Olaiya kopa ninu ọpọlọpọ ere ni ede Yoruba ati Geesi nigba aye rẹ Kín ní àwọn ọrẹ ń sọ lẹyìn ọdún kan nípa Moji Ọláìyá? Ọpọ àwọn òsèré Nollywood, tí BBC Yorùbá kàn sí láti sọrọ lórí bí wọn se mọ ipa àlàfo tí ológbèé náà fi si sílẹ lára, ló ń mí ìmí ẹdùn lọwọ nítorí ikú akọni òsèré-bìnrin mii, Aisha Abimbọla, tóun náà tẹrí gbasọ lákòkò tó pé ọdún kan géérégé tí Moji Ọlaiya di ará ilẹ, tí wọn kò sì fẹ sọ ohunkohun nítorí ọrọ ti pèsì jẹ. Àmọ, àwọn èèyàn díẹ sì rántí ọdún kan tí a kò rí Moji Ọlaiya mọ lójú òpó ikansira ẹni wọn lórí ìtàkùn àgbéyé wọn. : Bí a bá ń rebi, à dá ni lógún ọdún, bí á bá ràjò, à dá ni lọgbọn osú, Moji Ọlaiya ree nínú fídíò òkè yìí, tó lọ, láà dá ìgbà kan. 